钦定古今图书集成/理学汇编/字学典/第096卷 > 王洽
## 钦定古今图书集成/理学汇编/字学典/第096卷 > 王洽

按《晋书王导传》：“导子洽，字敬和，导诸子中最知名。弱
冠历散骑中书郎中、吴郡内史，征拜中书令，苦让不
受。”

按《书断》：王洽书兼诸法，于草尤工，落简挥毫，有郢匠
乘风之势。虽卓然孤秀，未至运用无方。而右军云：“弟
书遂不减吾。”饰之过也。敬和隶、行、草入妙，　又逸少
与从弟洽变章草为今草，韵媚宛转，大行于世。
按《宣和书谱》，洽于书特馀事尔，方穆帝诏拜领军，寻
加中书令，待洽以友臣之义，洽固辞，表疏凡十上，则
其所养可知也。今御府所藏四：草书《叙还帖》，行书《仁
爱帖》，《兄子帖》，《承问帖》。